arnastofnun/IGC-2024 huggingface dataset:
Bradley Whitford

Bradley Whitford (fæddur 10. október 1959) er bandarískur leikari sem er þekktastur fyrir hlutverk sín í The West Wing, Studio 60 on the Sunset Strip, The Good Guys og The Mentalist.

Einkalíf.

Whitford fæddist og ólst upp í Madison, Wisconsin. Hann ústskrifaðist frá "Wesleyan háskólanum" árið 1981 með B.A. gráðu í ensku og leiklist. Stundaði hann síðan nám við leiklistardeild Juilliard frá 1981-1985.

Whitford var giftur leikkonunni Jane Karczmarek frá 1992-2010 en saman eiga þau þrjú börn.

Ferill.

Leikhús.

Fyrsta leikhúsverk Whitford var árið 1985 í "Curse of the Starving Class". Hefur hann síðan þá komið fram í leikritum á borð við A Few Good Men, Rómeó og Júlíu, "Measure for Measure" og "Three Days of Rain".

Sjónvarp.

Fyrsta sjónvarpshlutverk Whitford var árið 1985 í The Equalizer. Hefur hann síðan þá komið fram sem gestaleikari í þáttum á borð við Tales from the Darkside, NYPD Blue, The X-Files, ER, Felicity, Frasier, Monk og Parks and Recreation.

Whitford lék sérstakan starfsmannastjóra og síðan starfsmannastjórann Josh Lyman í dramaþættinum The West Wing frá 1999-2006.

Lék hann síðan eitt af aðalhlutverkunum í Studio 60 on the Sunset Strip sem Danny Tripp, frá 2006-2007. Árið 2010 lék hann í gaman/spennu þættinum The Good Guys á móti Colin Hanks.

Kvikmyndir.

Fyrsta kvikmyndahlutverk Whitford var árið 1986 í Dead as a Doorman. Síðan þá hefur hann komið fram í kvikmyndum á borð við Young Guns II, Scent of a Woman, "Philadelphia", Masterminds, The Sisterhood of the Traveling Pants og The Cabin in the Woods.

Verðlaun og tilnefningar.

Emmy-verðlaunin

Golden Globe-verðlaunin

Gemini-verðlaunin

Satellite-verðlaunin

Screen Actors Guild-verðlaunin

Viewers for Quality Television-verðlaunin

Writers Guild of America-verðlaunin
Marjun Syderbø Kjelnæs

Marjun Syderbø Kjelnæs (fædd 1974) er færeyskur rithöfundur.
Færeysku barnabókaverðlaunin

Færeysku barnabókaverðlaunin (Barnamentanarheiðursløn Tórshavnar býráðs) eru bókmenntaverðlaun sem veitt eru árlega af Borgarstjórn Þórshafnar.
Stóllinn

Stóllinn er fjall í Svarfaðardal. Það rís fyrir miðjum dal frá Dalvík að sjá og skilur að innri hluta Svarfaðardals og Skíðadal. Fjallið er afar áberandi í fjallahringnum og eitt helsta kennimark Svarfaðardals. Tindar þess eru Kerling nyrst (1214 m) og Hamrahnjúkur syðst (1215 m) Það er gert úr blágrýtislögum frá rótum og upp á eggjar og um miðjar hlíðar er hátt og samfellt klettabelti sem gefur fjallinu reisulegan svip. Norðantil í fjallinu er mikil hamraskál eða dalur, Kerlingardalur. Úr honum fellur lítil á, Kerlingardalsá niður hjá bænum Melum. Mikill og áberandi berggangur gengur lóðrétt upp hlíðar Kerlingardals og upp í hátind Kerlingarinnar og utan í Hamrahnjúk eru einnig áberandi berggangar.

Stóllinn er ekki í léttasta flokki fjalla til að ganga á en þó eru nokkrar góðar leiðir á hann. Best er að ganga upp frá bænum Melum. Fara fyrst upp með Kerlingará en fylgja síðan suðurbrún Kerlingardals allt upp á Kerlingu. Bergveggurinn utan í gangnum sem teygir sig allt upp á tindinn er þekkt leið fyrir klettaklifrara.
Aulinn ég

Aulinn ég (enska: "Despicable Me)" er bandarísk tölvuteiknuð þrívídddarteiknimynd frá árinu 2010. Þrjár framhaldsmyndir hafa verið gerðar: Aulinn ég 2, Aulinn ég 3 og Minions.

Efni myndarinnar.

Í myndinni segir frá ofurbófanum Gru og særðu stolti hans þegar Vektor, áður óþekktur ofurbófi, stelur Giza pýramídanum. Gru einsetur sér að gera betur og ætlar að stela tunglinu því hann langaði til að verða geimfari í bernsku en móðir hans Marlena kæfði þá slíka drauma. Gru leitar til illskubankans um fjármögnun á tunglstuldi og forseti bankans hrífst af áætlun hans og lofar fjármögnun svo fremi sem Gru sé búinn að útvega sér hina nauðsynlegu minnkunargeisla til að minnka tunglið. Gru og fylgismenn hans, sem eru litlar gular verur, stela minnkunargeisla frá leyndum stað í Asíu en Vektor stelur stelur honum strax frá þeim. Gru hyggur á hefndir og að ná aftur geislanum en Vektor heldur til í rammgerðri bækistöð sem Gru kemst ekki að.

Gru tekur eftir að þrjár munaðarlausar systur (Margo, Edith og Agnes) komast um allt og inn í bækistöðina til að selja Vektor smákökur. Gru þykist vera tannlæknir og fer á munaðarleysingjahælið og ættleiðir allar stúlkurnar með það í huga að nota þær til að komast inn í bækistöð Vektors til að fá minnkunargeislann aftur. Uppeldi Grus á stelpunum gengur brösullega en um síðir komast Gru og stelpurnar inn í bækistöð Vektors og Gru tekst að stela smækkunargeislanum. Hann fer svo með stelpurnar í skemmtigarð. Forseti illskubankans vill hins vegar ekki lána Gru þó hann sé nú búinn að fá geislann en leikar fara svo að Gru stelur tunglinu, Vektor stelur stelpunum og vill tunglið sem lausnargjald fyrir þær. Hann fær tunglið en leggur á flótta með bæði tunglið og stelpurnar. En það kemur í ljós að minnkunargeislinn virkar eingöngu í skamman tíma og því stærri hlutur sem er minnkaður þeim mun skemmri tíma virkar hann. Tunglið þenst út í skipi Vektors og gulu kallarnir bjarga stelpunum í sömu mund og tunglið springur út og hoppar aftur út í geim með ofurbófann Vektor í bandi. Gru endurættleiðir stelpurnar og kemur fram við þær eins og eigin dætur og les fyrir þær kvöldsögu um ævintýri sín. Myndin endar á ballettsýningu þar sem stelpurnar dansa ballett fyrir Gru, Marlenu, Dr. Nefario og minion-kallana.
Ljósberi

Ljósberi (fræðiheiti: "Lynchus alpina" eða "Silene suecica") er planta sem tilheyrir arfaætt. Ljósberi er fjölært blóm sem ber ljós-fjólublá blóm og vex gjarnan á melum, holtum, í klettum og víðar. Hann hefur striklaga og hárlaus blöð, blómskúfarnir standa í hnapp á enda blómstöngulsins. Hann líkist aðeins geldingahnappi.
Hálslokhljóðið

Raddað tannbergsmælt önghljóð eða raddaða blísturhljóðið er einfaldlega raddað /s/. Þetta hljóð er ekki að finna í íslensku né heldur öðrum norður germönskum málum. Norðurgermanir eru langt í frá einir með að láta hljóðið vera því innan við 3 af hverjum 10 málum í heiminum nota það. Helst eru það mál í Evrópu, Afríku og Vestur-Asíu sem nota það. Það er sjaldgæft í Austur-Asíu þó það finnist í japönsku og mjög sjaldgæft í amerískum indjánamálum.
Prince of Wales-höfði

Prince of Wales-höfði (enska: "Cape Prince of Wales") er vestasti hluti Ameríku og sá höfði sem afmarkar Beringssund til austurs.
Hermann Ebbinghaus

Hermann Ebbinghaus (24. janúar 1850 - 26. febrúar 1909) fæddist í Barmen í Þýskalandi. Hann lærði heimspeki við Háskólann í Bonn og útskrifaðist með Doktorsgráðu þaðan 1873. Hann hafði mikinn áhuga á sálfræði og hóf að gera tilraunir á því sviði.

Árið 1885 gaf hann út bókina "Um minni" þar sem að hann birti niðurstöður sínar varðandi minni. Í tilraunum sínum rannsakaði hann minni með því að gera tilraunir á sjálfum sér. Þetta verk er talið tímamótaverk í sálfræði og hafði mikil áhrif á tilrauna sálfræði.
Kellita Smith

Kellita Smith (1969) er bandarískur leikari og gamanleikari.
Perluostrur

Perluostrur eru samlokur sem lifa í sjó og tilheyra ættinni "Pteriidae". Þær eru með sterkri skel sem er klædd perlumóður að innan. Perluostrur eru náskyldar hvorki ætum ostrum, sem tilheyra ættinni "Ostreidae", né perlukræklingum í ættunum "Unionidae" og "Margaritiferidae".

Allar tegundir í ættini "Pteriidae" framleiða verðmætar perlur. Stærð og litur perlunnar eru mismunandi eftir tegundum og hvernig perlumóðirin er á litinn inni í skelinni.
Stinnastör

Stinnastör (fræðiheiti: "Carex bigelowii") er stör sem vex víða í Evrasíu og á Íslandi. Jarðstöngull stinnastarar er með bogsveigðar renglur og á þeim eru mógljáandi lágblöð. Stráið er stinnt og hart, blöðin breið og flöt (um 3-7 mm á breidd). Stinnastör er með eitt karlax og tvö eða þrjú kvenöx. Axhlífarnar eru mósvartar með ljósri miðtaug. Hulstrið er trjónulaust.

Stinnastör vex víða í þurrlendi, óræktuðum móum og mosaþembum á láglendi. Á Miðhálendinu vex hún einnig í rökum jarðvegi. Stinnastör er nokkuð lík mýrastör en þekkist á breiðari blöðum sem verpast niður við þurrkun (ólíkt blöðum mýrastarar sem verpast upp við þurrkun). Þá vex mýrastörin oft í þéttum þúfum, ólíkt stinnastörinni.
Ostruætt

Ostruætt (fræðiheiti: "Ostreidae") er ætt sem felur í sér flestar ætar ostrutegundir, eða svokallaðar sannar ostrur. Perluostrur eru ekki sannar ostrur og tilheyra ættinni "Pterioida". Eins og hörpudiskar eru sannar ostrur með miðlægan vöðva til að loka skelinni, og þess vegna er einkennilegt ör á henni. Yfirborð skeljunnar er ójafnt þar sem dýrið festir sig við sjávarbotninn eða svipað.

Í ostruættinni eru tegundir sem æxlast annaðhvort með eggjum eða lifrum. Báðar tegundir eru tvíkynjungjar. Tegundirnar sem æxlast með eggjum eru samtíðatvíkynjungjar, þ.e. þær framleiða annaðhvort egg eða sæði eftir aðstæðum, en þær tegundir sem æxlast með lifrum skiptast á kynjum.
Hægsuða

Hægsuða er eldunaraðferð þar sem matur er eldaður í heitum vökva rétt undir suðumarki vatns (eða 100 °C). Til að láta pott hægsjóða er honum komið upp í suðumarkið og þá er hitinn lækkaður þangað til bólur myndast ekki lengur. Oftast er þetta við hitastig um það bil 94 °C.

Hægsuða er notuð við eldun á pottréttum og fiski.
Skjaldarmerki Póllands

Skjaldarmerki Póllands (pólska: "Orzeł Biały") samanstendur af hvítum erni með gylltum goggi, með gylltri kórónu, á rauðum skildi. Útlít skjaldarmerkisins er tilgreint í stjórnarskrá Póllands og í sérstökum lögum varðandi þjóðartákn Póllands.

Örninn var fyrst tekinn upp sem tákn Pólverja meðan á Bolesław 1. (992–1025) var ríkjandi. Stílfærða útlit arnarins var umdeilt og talið var að maður gæti ekki greint hvers konar fugl hann var. Frá 12. öld var örninn birtur á skjöldum, fánum, myntum og innsiglum Píastanna. Hann var birtur fyrst á skjaldarmerki Pólverja meðan á Przemysł 2. var ríkjandi, áður en Pólland var brotið upp.

Form arnarins hefur breyst í gegnum árin en núverandi hönnunin var teiknuð árið 1927. Skjöldurinn sjálfur hefur líka breyst með tíma. Undir Pólsk-litháíska samveldinu var skildinum skipt í fernt og örninn var einn margra tákna sem birtur var á skildinum.
Bandvefur

Bandvefur er tegund vefjar sem bindur aðra vefi saman og styður þá. Hann er einn fjögurra aðaltegunda lifandi vefjar, ásamt þekjuvefi, vöðvavefi og taugavefi. Allur bandvefur er úr þrenns konar efni: frumum, trefjum og utanfrumuefnum. Um þetta lykja svo líkamsvessar.
Konungsætt

Konungsætt eða ættarveldi er röð ríkjandi konunga og drottninga sem eru talin tilheyra sömu ætt. Í sagnaritun eru konungsættir oft notaðar til að afmarka tímabil í sögu landanna. Dæmi um slíkt eru átjánda konungsættin í sögu Egyptalands, Abbasídar í sögu Mið-Austurlanda og Tjingveldið í sögu Kína. Margar konungsættir settu mark sitt á sögu Evrópu, til dæmis Karlungar, Kapetingar, Búrbónar, Habsborgarar, Stúartættin og Rómanovættin.
Ögmundarbrík

Ögmundarbrík er altarisbrík sem var í Skálholti. Hún er kennd við Ögmund Pálsson, síðasta kaþólska biskupinn í Skálholti. Hennar er fyrst getið í sambandi við dómkirkjubrunann í Skálholti 1527 en þá segir sagan að tvær konur hafi borið hana úr kirkjunni. Í Hóladómkirkju var önnur nafnfræg brík Hólabrík en hún hefur varðveist á meðan Ögmundarbrík týndist.

Með konungstilskipun árið 1785 var biskupssetur lagt niður í Skálholti og flutt til Reykjavíkur. Þegar Dómkirkjan í Reykjavík var að verða fullgerð 1795-1796 þá lét sýslumaður í Árnessýslu flytja bríkina til Eyrarbakka og skrifaði Níels Lambertsen kaupmanni þar og fól honum að taka við bríkinni og geyma hana vandlega þangað til hægt yrði að flytja hana til Reykjavíkur. Vandað var til flutningsins að Eyrarbakka, bríkinni pakkað niður með ull og smíðaður sérstakur járnsleginn sleði fyrir fjóra dráttarhesta. Bríkin komst aldrei lengra. Munnmæli eru í Árnessýslu að bríkin hafi legið þar í hirðuleysi og sparkast öll sundur. Nefnd í Kaupmannahöfn sem í sitja Finnur Magnússon og Birgir Thorlacius berst til kynna hvernig farið hefur verið með bríkina og skrifar íslenskum stiftsyfirvöldum sem þá voru Moltke stiftamtmaður og Geir Vídalín biskup 31. mars 1817. Sigurður Sívertsen gerir nákvæma lýsingu á ástandi bríkarinnar sem var slakt. En nefndin óskar eftir að fá leifarnar af bríkinni sendar til Kaupmannahafnar og báðu stiftsyfirvöldin Lambertsen kaupmann að láta smíða kassa og pakka niður myndunum og flytja á skipi sínu. Lambertsen neitar að búa um leifarnar af bríkinni en segist munu flytja ef hann fengi þær innpakkaðar.
Sjömílnaskór

Sjömílnaskór eru töfraskór sem geta flutt þann sem er í skónum um sjö mílur í hverju skrefi. Minnið er þekkt úr mörgum ævintýrum.
Skilagjald

Skilagjald getur átt við:
Matthew Morrison

Matthew James „Matt“ Morrison (fæddur 1978) er bandarískur leikari.
Zuzzurro

Andrea Cipriano Brambilla (1946 – 2013), þekktur sem Zuzzurro, var ítalskur leikari og gamanleikari. Meðal annar var hann þekktur sem annar helmingur gríntvíeykisins, "Zuzzurro &amp; Gaspare" sem hann myndaði ásamt bróður sínum Gaspare.
Bóndabaunir

Bóndabaunir (hestabaunir eða velskar baunir ) (fræðiheiti: "Vicia faba") er planta af ertublómaætt.

Bóndabaunir eru ræktaðar vegna baunana sem eru bæði notaðar til manneldis og dýrafóðurs.

Bændabaunir - Vicia faba - eru þrír nokkuð mismunandi hópar - og mörg ræktunaryrki í hverjum hóp.

1) Vicia faba Fava-hópurinn = bændabaunir, stórar og matramiklar, nýrnalaga baunir. Mest ræktaðar til manneldis. Þrífast vel hér sunnanlands sé þeim sáð í lok apríl eða í byrjun maí. Spíra betur ef mold er köld. Þroskast vel - uppskera í ágúst og frameftir, mörg ágætis yrki - 'Express' til dæmis - fyrir íslenskar aðstæður.

2) V. faba Equina-hópurinn = hrossabaunir, mikið kál, smærri baunir - þroskast seint. Fyrst og fremst ræktaðar sem fóðurjurt.

3. V. faba Minuta-hópurinn = akurbaunir, smágerðari. Kálið - og baunabelgirnir - notað sem grænmeti. Baunirnar smáar, þroskast seint. Mest ræktaðar til jarðvinnslu og sem fóðurjurt. Gjarna varðveittar sem "vothey" til vetrarfóðurs. ...
AgentCoOfficial

AgentCoOfficial eða Maxn3y, er gælunafn tölvuþrjóts sem braust inn í tölvukerfi Vodafone Ísland og náði miklu af trúnaðargögnum viðskiptavina þess og lak þeim á internetið.

Talið er að aðgangsbrotið sé það alvarlegasta sem gert hefur verið á íslenskt fyrirtæki. Um 80 þúsund skjölum sem innihéldu persónuupplýsingar svo sem kennitölur og símanúmer, lykilorð og innihald smáskilaboða viðskiptavina fyrirtækisins voru meðal þess sem lekið var út á netið.
Brjósttittlingur

Brjósttittlingur (fræðiheiti: "Melospiza lincolnii") er smávaxinn fugl af tittlingaætt. Fuglinn er að mestu leyti farfugl í Norður-Ameríku, til hans hefur sést einu sinni á Íslandi.
GRS-80

GRS-80 (enska: "Geodetic Reference System 1980") er sporvala sem notuð er í landfræðilegum kúluhnitamælingum, sem hefur þau einkenni að hálfur langás sporvölunnar, formula_1, þyngdarstuðull jarðar miðað við jarðarmiðju er formula_2, aflfræðilegur formstuðull jarðar er formula_3, og meðal hornhraði jarðar er formula_4. Frá þessu er hægt að reikna að pólfletja sporvölunnar er formula_5
Assam

Assam er fylki í norðausturhluta Indlands sunnan við austurhluta Himalajafjalla. Höfuðstaður fylkisins er Dispur sem er á stórborgarsvæði Guwahati. Assam nær yfir árdali Brahmaputra og Barak. Það á landamæri að indversku fylkjunum Vestur-Bengal, Arunachal Pradesh, Nagalandi, Manipur, Mizoram, Tripura og Meghalaya og að löndunum Bútan í norðri og Bangladess í suðri.

Assam var miðstöð Ahomríkisins. Bretar lögðu landið undir sig frá 1838.

Opinbert tungumál fylkisins er assamíska en bengalska og bodoíska njóta opinberrar stöðu á tilteknum svæðum. Yfir 60% íbúa eru hindúatrúar og 30% múslimar.
Dúkkulísa

Dúkkulísa er pappírdúkka sem er klippt út úr pappír eða pappa. Myndir og teikningar af fatnaði og fylgihlutum er oft með dúkkulísum og eru föt vanalega með pappírsflipum sem eru brotin saman svo föt tolli á dúkkulísunni. Flestar dúkkulísur voru gerðar á árunum 1900-1970 og ætlaðar sem leikfang fyrir stelpur. Föt á dúkkulísum endurspegla tísku þess tímabils sem þær eru gerðar á.
Amaro Pargo

Amaro Rodríguez Felipe y Tejera Machado betur þekktur sem Amaro Pargo (3. maí 1678, San Cristóbal de La Laguna, Tenerífe – 4. október 1747, San Cristóbal de La Laguna) var spænskur kapari.

Hann stundaði sjórán með leyfi spánarkonungs og herjaði einkum á ensk og hollensk skip á Atlantshafi. Hann varð þjóðhetja á Spáni í lifanda lífi.
Leikbrúðugerð

Leikbrúðugerð og brúðuleikhús er tegund af leikhúsi eða leiksýningum þar sem brúður eru notaðar. Leikbrúðugerð er mjög forn og er talið upprunnin 3000 árum fyrir Krist. Leikbrúður eru á ýmis konar formi en það er sameiginlegt að notkun þeirra felur í sér að þá eru leikmunir sem annars myndu vera kyrrir og lífvana eru settir á hreyfingu og þannig gæddir lífi. Leikbrúður eru notaðar í öllum samfélögum manna til skemmtunar og í tengslum við ýmsa siði og hátíðir.
Græðisúra

Græðisúra (fræðiheiti "Plantago major") er 10 - 30 sm jurt sem vex víðast hvar í Evrópu og norður og mið-Asíu. Græðisúra vex víða á sunnan- og vestanverðu Íslandi og í kringum þéttbýli, einkum þar sem er jarðhiti. Blóm græðisúru eru smá og grænleit og standa þétt saman í 2 - 12 sm löngum axi. Blöðin eru breið, egglaga og bogstrengjótt.

Til lækninga.

Græðisúra hefur lengi verið notuð til lækninga og talin þvagdrífandi og mýkjandi. Einnig þótti hún er góð til að stöðva blæðingar og vera slímlosandi. Þó var hún fyrst og fremst notuð við sýkingum og bólgu í þvagfærum. Þar sem hún er mjög vítamínrík þá þótti hún mjög hentug við skyrbjúg.
Joseph Serchuk

Joseph Serchuk (1919 – 6. nóvember 1993) var gyðingur í Lublin-svæði í Póllandi í helförinni. Eftir stríðið bar hann vitni gegn nasistum og hlaut sérstaka viðurkenningu frá Ísraelsríki.

Æviágrip.

Eftir að foreldrar hans og aðrir fjölskyldumeðlimir voru drepnir í Ghetto árið 1941 voru Joseph og bróðir hans Davíð fluttir í útrýmingarbúðirnar í Sobibor. Eftir einn dag í búðunum flýði hann með bróður sínum til næsta skóg og ásamt öðrum flóttamönnum stofnaði hann andspyrnuhópinn.

Eftir stríðið tók Joseph þátt í að finna nasista á flótta og bar vitni í réttarhöldunum í Nürnberg. Síðan sneri hann til Póllands og reyndi að flytjast til Ísrael en var hafnað.

Árið 1950 hafði Serchuk fengið vegabréf og fór til Ísrael. Strax við komuna til Ísrael var hann kvaddur í herinn. Eftir herþjónustu giftist hann og settist að í Yad Eliyahu í Tel Aviv og hóf viðskipti og frumkvöðlastarfsemi.

Serchuk ferðaðist nokkrum sinnum til Evrópu til að bera vitni gegn nasistum í réttarhöldum. Eitt sinn, í réttarhöldum yfir Oberscharführer Hugo Raschendorfer, var hann eina vitni ákæruvaldsins. Eftir að Raschendorfer hafði verið sakfelldur og dæmdur í lífstíðarfangelsi var Serchuk veitt sérstök verðlaun frá rannsóknadeild stríðsglæpa ísraelsku lögreglunnar.

Joseph Serchuk lést árið 1993 í Tel Aviv 74 ára að aldri. Hann lét eftir sig ekkju og níu börn og meira en eitt hundrað barnabörn og barnabarnabörn.
Áhrif heimspeki á sálfræði

Áhrif heimspeki á sálfræði eru margvísleg og raunar má segja að sálfræðin hafi þegið viðfangsefni sitt í arf frá heimspekinni.

Heimspekin, sem slík, er miklu eldri grein en sálfræðin, sem er ekki nema rétt rúmlega hundrað ára gömul en heimspekingar hafa verið að störfum í meira en 2500 ár. Því fram á 19. öld töldu margir að ekki væri hægt að rannsaka hugann með hinni vísindalegu aðferð en á hinn bóginn hafa heimspekingar ætíð fengist við sálina mannshugann og skyld viðfangsefni líka. Forngríski heimspekingurinn Aristóteles, sem var uppi (384-322 f.Kr.), setti fram ýmsar kenningar, t.d. um eðli sálarinnar, minni og skynjun, og eru margar af kenningum hans í fullu gildi enn þann dag í dag. Til forna settu margir heimspekingar fram kenningar sem kynnu að vera flokkaðar sem sálfræðilegar kenningar í dag eða á mörkum sálfræði og heimspeki. Þó höfðu þessir fornu spekingar ekki mikil áhrif á nútímasálfræði en heimspekingar seinni tíma höfðu umtalsverð áhrif.

Þar fer fremstur í flokki franski heimspekingurinn René Descartes (1596-1650). Hann gerði skýran greinarmun á sál og líkama og gekk út frá því að líkamsstarfsemi mætti skýra með vélrænum lögmálum. Hann færði einnig rök fyrir því að sálin væri af allt öðru tagi en efnisheimurinn. Hún laut engum vélrænum lögmálum, hana þurfti að kanna með sjálfsskoðun og íhugun. Hann taldi einnig að dýr væru algjörlega sálarlaus og mætti þá útskýra tilveru þeirra einungis út frá vélrænum lögmálum. Descartes reyndi einnig að staðsetja sálina í manninum, hann komst að þeirri niðurstöðu að hún væri í heilakönglinum enda væri hann svolítið sér á báti í heilanum - enginn vissi hvaða tilgangi hann gegndi og hann er eina heilalíffærið sem er ekki til í tvöföldu upplagi. Þar vildi Descatres meina að heimili sálarinnar væri. Hugmyndir hans lifa góðu lífi innan sálfræðinnar í dag.

Bresku heimspekingarnir John Locke (1632-1704) og John Stuart Mill (1806-1873) notuðu kenningar Aristótelesar til að rekja mannlega þekkingu og töldu hana vera samspil skynjunar og hugtengsla. Þeim fannst einnig að meðvitundin ætti að vera aðalviðfangsefni sálfræðinnar.
Símon vandlætari

Símon vandlætari var einn af postulunum sem fygldu Jesú. Hann er sá tíundi í röðinni í nafnalista Lúkasarguðspjalls og í Postulasögunni en ellefti í hinum samstofna guðspjöllunum tveimur. Símon er einn af þeim postulum sem minnst er um vitað um.

Í bláupphafi Postulasögunar er hann nefndur með nafni:

Símon er sagður hafa verið meðlimur í herskáum gyðinglegum trúflokki sem barðist gegn Rómverjum í Palestínu frá árinu 6. e. Kr. og þar til Jerúsalem féll árið 70, og nefndist sílótar eða vandlætarar. Sumir hafa þó dregið í efa að postulanum hafi áskotnast þetta auknefni af tengslum við sílótana, heldur miklu fremur af áhuga sínum og krafti við útbreiðslu fagnaðarerindisins.
Hánefsstaðir í Svarfaðardal

Hánefsstaðir er bær í Svarfaðardal austan Svarfaðardalsár skammt fyrir utan kirkjustaðinn á Völlum og um 5 km frá Dalvík. Ofan við bæinn er Vallafjall en neðan við hann er gróskulegur skógarreitur, Hánefsstaðareitur eða Hánefsstaðaskógur, sem Eiríkur Hjartarson plantaði út og ræktaði um miðja 20. öld. Eiríkur átti Hánefsstaði um tíma. Reiturinn er nú í umsjá Skógræktarfélags Eyfirðinga. Neðan við reitinn er göngubrú á Svarfaðardalsá yfir í Friðland Svarfdæla.
Viber

Viber er hugbúnaður sem gerir kleift að hringja símtöl á milli nettengdra símtækja hvar sem þeir eru í heiminum.
Guðmundur E. Sigvaldason

Guðmundur Ernir Sigvaldason (f. 24 júlí 1932, d. 15. desember 2004) var íslenskur jarðfræðingur. Foreldrar hans voru Birgitta Guðmundsdóttir verkakona og Sigvaldi Jónasson bóndi frá Björk í Grímsnesi.

Menntun.

Stúdentspróf frá MR 1952. Doktorspróf (Dr. rer. nat.) í bergfræði og jarðfræði frá Georg-August Universität í Göttingen 1959.

Starfsferill.

Starfaði sem sérfræðingur við Iðnaðardeild Atvinnudeildar HÍ 1961-1967 við rannsóknir á jarðefnafræði jarðhitasvæða. Varð síðan sérfræðingur við Raunvísindastofnun HÍ og kenndi við jarðfræðiskor 1968-1972. Hann vann tvívegis að jarðhitaverkefnum á vegum Sameinuðu þjóðanna í Rómönsku Ameríku, fyrst í El Salvador 1967-1968 og síðan í Níkaragva 1972-1973. Guðmundur var forstöðumaður Norrænu Eldfjallastöðvarinnar frá stofnun hennar árið 1973 og til 1998.

Guðmundur sat í úthlutunarnefnd Vísindasjóðs 1968-1982 og varð formaður nefndarinnar 1999-2001. Hann var fulltrúi Íslands í vísindasiðanefnd NATO 1970-1982, formaður Alþjóðasambands eldfjallastöðva 1981-1991 og sat í stjórn European Laboratory Volcanos Project 1986-1996. Guðmundur var í stjórnum og starfaði sem aðalráðgjafi í fjölmörgum alþjóðlegum vísinda- og fræðiverkefnum, meðal annars á vegum Evrópubandalagsins og einstakra Evrópuríkja. Jafnhliða þessu stundaði Guðmundur jarðfræðirannsóknir bæði á Íslandi og erlendis. Aðalviðfangsefni hans á því sviði var Askja og Ódáðahraun.

Guðmundur hefur ritað fjöldann allan af fræðigreinum í blöð og fagtímarit, gert sjónvarpsþætti fyrir almenning og hlotið viðurkenningar fyrir vísindastörf sín. Hann varð heiðursdoktor við Háskóla Íslands árið 2000.
Vetrarólympíuleikarnir 1944

Vetrarólympíuleikarnir 1944 voru vetrarólympíuleikar sem til stóð að halda í Cortina d'Ampezzo á Ítalíu í febrúar 1944. Hætt var við leikana vegna Síðari heimsstyrjaldar. Þetta hefðu annars orðið 5. vetrarleikarnir, en þeir áttu sér stað í St. Moritz í Sviss árið 1948.